Afgørelse om tilkendelse af salær i forældremyndighedssag
Ret: Retten i Randers (1. instans)
Faggruppe: Civilsag — Forældreansvarssag
Sagsemner: Retspleje og civilproces;

RETTEN I RANDERS

Udskrift af retsbogen

Den 3. maj 2011 kl. 09:00 blev retten sat på dommerkontoret af
Dommer.

Der blev foretaget i ikke offentligt retsmøde 
 sag nr. BS 9-1409/2010:

Sagsøger
Adresse 1
By 1
mod
Sagsøgte
Adresse 2
By 2

Ingen indkaldt eller mødt.

Der fremlagdes
- brev af 13. april 2011 fra advokat Bruno Mikkelsen, og
- brev af 2. maj 2011 fra advokat Anders Lindholt.

Der har i sagen været afholdt to retsmøder af en varighed lidt
over det sædvanlige, og der er indhentet børnesagkyndig
undersøgelse og personlighedspsykologiske undersøgelser. Der
er således grundlag for at tilkende de beskikkede advokater et
salær, der overstiger det salær, der sædvanligvis efter
salærtaksterne fastsættes i en sag om forældremyndighed,
bopæl og samvær.

Begge advokater har oplyst, at de har registreret et tidsforbrug i
forbindelse med sagsbehandling og retsmøder, der overstiger
50 timer.

Under henvisning til de gældende salærtakster, og et efter
sagens karakter rimeligt tidsforbrug fastsættes salæret til den
for sagsøgeren beskikkede advokat, advokat Anders Lindholt,
til 45.000 kr. med tillæg af moms samt 1.805 kr. i positive
udlæg. Salæret betales af statskassen.

Salæret til den for sagsøgte beskikkede advokat, advokat Bruno
Mikkelsen, fastsættes til 35.000 kr. med tillæg af moms.
Salæret betales af statskassen.



Sagen sluttet.

Retten hævet.



Side 2/2

Dommer